诸葛亮博望烧屯・醉春风
作者：无名氏
朝代：元

paragraphs: 想昔日梦非熊，您今朝请卧龙。
我可甚两三番懒下卧龙冈，我其实怕冗，冗。
我今日当权，掌军师名项，则不如我在那半坡里养性。
(云)玄德公安排酒果，准备的齐整者。
不到半时，必有说客至此。
则要糜竺、糜芳在此，其余将军都承听令。
赵云附耳来，可是恁的。
(做打耳喑科)(赵云云)师父连主公也着回避，您众将听师父将令。
糜竺、糜芳，紧守着师父，小心在意者。
(正末云)是也。
(刘末云)师父，连刘备也着回避，众将听师父将令。
糜竺、糜芳，紧守着师父，小心在意。
(赵云云)俺回避也。
(同众下)(管通上，云)贫道管通是也。
自离魏地，可早来到新野。
小校报复去，道有一云游先生，乃是管通，特来相访。
(卒子云)理会的。
喏，报的军师得知，有一云游的先生管通，在于门首。
(正末云)我须索接待哥哥，走一遭去。
(见科，云)哥哥有请。
(管通云)不敢。
(正末云)哥哥，俺一向相别，拳拳在意，终日无忘。
不想哥哥今日来到，实乃诸葛之万幸也。
(管通云)贤兄久别情怀，常思快怏。
叹美景无多，流光易迈。
想音容切切于心、思大德悬悬在念。
自庵中作别以来，无一时忘于左右，今日得遇尊颜，实乃贫道之万幸也。
(正末云)哥哥请坐，小校抬上果桌来者。
(卒子云)理会的。
(正末云)将酒来。
(做递酒科，云)哥哥满饮一杯。
(管通云)不敢，贤兄请。
(做饮酒科)(正末唱)。